Πριγκιπάτο του Βλαντίμιρ-Σούζνταλ

Το **Μεγάλο Πριγκιπάτο του Βλαντίμιρ** () — μέχρι το 1157 **Πριγκιπάτο του Σούζνταλ** () — ήταν ρωσικό πριγκιπάτο από τον 12ο έως τον 14ο αιώνα και έγινε πυρήνας του μετέπειτα ρωσικού κράτους.

Με τη στενή έννοια, πρόκειται για την περιοχή που διοικούσε προσωπικά ο μεγάλος πρίγκηπας (μέγας κνιαζ) του Βλαντίμιρ. Με την ευρεία έννοια, είναι η περιοχή όλων των πριγκιπάτων που ανέκυψαν από το Βλαντίμιρ και εξαρτώνταν από τον πρίγκηπα του Βλαντίμιρ.
Από τα μέσα του 13ου αιώνα, το σιουζερενιτέτ (επικυριαρχία, ) των Μεγάλων Κνιαζ του Βλαντιμίρ (αργότερα της Μόσχας) αναγνωρίστηκε επίσης από τις Δημοκρατίες του Νόβγκοροντ και — με μικρά διαλλείματα — του Πσκοφ. 
Οι Μεγάλοι Κνιαζ του Βλαντιμίρ θεωρούνταν οι σημαντικότεροι μεταξύ όλων των Ρώσων πριγκίπων. 
Η γενική επικράτεια του Μεγάλου Πριγκιπάτου του Βλαντιμίρ και όλων των πριγκιπάτων που αποσχίστηκαν από αυτό αναφέρονται στην ιστοριογραφία με τον όρο **Βορειοανατολική Ρως** ().

## Ονομασίες

Στη βιβλιογραφία συναντώνται διάφορες ονομασίες για το πριγκιπάτο ανάλογα με τα στάδια ανάπτυξής του.
Στην περίοδο από τον 9ο μέχρι τον 11ο αιώνα αναφέρεται ως "Γη του Ροστόφ" ()· αυτό δεν πρέπει να συγχέεται με το Πριγκιπάτο του Ροστόφ (1207—1474) το οποίο παραχωρήθηκε στον Κωνσταντίν του Ροστόβ από τον πατέρα του.
Από τον 11ο έως τα μέσα του 12ου αιώνα αναφέρεται ως το "Πριγκιπάτο Ροστόφ-Σούζνταλ" (). 
Από τα μέσα του 12ου αιώνα και έπειτα αναφέρεται ως το "Μεγάλο πριγκιπάτο του Βλαντίμιρ" ().
Στην σοβιετική ιστοριογραφία για την περίοδο από τα μέσα του 12ου έως τα μέσα του 13ου αιώνα χρησιμοποιούνταν ευρέως ο όρος "Πριγκιπάτο του Βλαντίμιρ-Σούζνταλ" ().
Για την αναφορά στην ευρύτερη γεωγραφική περιοχή του πριγκιπάτου στην ιστοριογραφία χρησιμοποιείται ο όρος
"Βορειοανατολική Ρως" ().

Σε κάποια ιστορικά χρονικά εμφανίζεται ο όρος "Γη του Σούζνταλ" () (ονομασία που επικρατεί μέχρι το τέλος του 13ου αιώνα) και "Μεγάλο Πριγκιπάτο του Βλαντίμιρ" () (ονομασία που επικρατεί αργότερα).
Στα σοβιετικά *λογοτεχνικά μνημεία* που εξέδιδε η Ακαδημία επιστημών της ΕΣΣΔ μερικές φορές εμφανίζονται οι όροι "Γη του Ζαλιέσγιε", "Ζαλιέσγιε" () — το οποίο στα ρωσικά σημαίνει "πίσω από το δάσος" που αναφέρεται στο Πριγκιπάτο του Κιέβου (). Στα ιστορικά χρονικά του Νόβγκοροντ αναφαίερατι ως "Γη του Νιζόφσκ" ().

## Γεωγραφία
thumb|right|300px|Η περιοχή του Βλαντίμιρ ()
Η επικράτεια του Πριγκιπάτου Βλαντιμίρ-Σούζνταλ ήταν αρκετά εκτεταμένη. 
Περιελάμβανε την αρχαία γη των Κρίβιτσι (), εν μέρει τη γη των Βιατίτσι (), καθώς και τις περιοχές του ανατολικού σλαβικού αποικισμού της Βορειοανατολικής Ρωσίας όπως οι περιοχές φιννοουγγρικών φυλών όπως οι Μερία, οι Βες και οι Μουρόμα.
Το πριγκιπάτο βρισκόταν ανάμεσα στους ποταμούς Βόλγα και Οκά και την περιοχή Μπελοόζερο. Σταδιακά, τα σύνορά του μετακινήθηκαν βόρεια και βορειοανατολικά - προς τη Βόρεια Ντβίνα (στο ιστορικό όμπλαστ της Γης της Ντβίνα), το Ουστιούγκ και τη Λευκή Θάλασσα, όπου ήρθαν σε επαφή με τη Δημοκρατία του Νόβγκοροντ.

Με βάση τον σοβιετικό αρχαιολόγο και μελετητή της σλαβικής ιστορίας Μπορίς Ριμπακόφ (), η γεωγραφική θέση του πριγκιπάτου ήταν αρκετά πλεονεκτική. Τα πριγκιπάτα του Ριαζάν και του Μουρόμ το προστάτευσαν από τις επιδρομές των νομάδων της στέπας. 
Η επιρροή του πρίγκιπα του Κιέβου και της διοίκησής του ήταν περιορισμένη λόγω της απόστασης του Βλαντιμίρ από το Κίεβο.
Τα στρατεύματα των Βαράγγων έπρεπε επίσης να εισέλθουν στην επικράτεια του πριγκιπάτου όχι απευθείας από το νερό, όπως έκαναν στο Μεγάλο Νόβγκοροντ ή στο Κίεβο, αλλά σέρνοντας τα πλοία τους μέσα από ένα σύστημα ρηχών καναλιών () μέσα από τα δάση της περιοχής Βαλντάι.
Αυτοί οι παράγοντες διασφάλιζαν μια σχετική ασφάλεια στο πριγκιπάτο.
Επιπλέον, το πριγκιπάτο έλεγχε ένα σημαντικό τμήμα της εμπορικής διαδρομής κατά μήκος του Βόλγα, το οποίο του επέτρεπε όχι μόνο να επωφελείται από το εμπόριο, αλλά και να επηρεάζει το Νόβγκοροντ, το οποίο έκανε εμπόριο με τις χώρες της Ανατολής μέσω των εδαφών του Πριγκιπάτου Βλαντιμίρ-Σούζνταλ.

### Πόλεις του πριγκιπάτου
[right|thumb|[Ναός της Αγίας Σκέπης επί του Νερλ]]
[thumb|[Καθεδρικός του Αγίου Δημητρίου (Βλαντίμιρ)]]
Ένα ιδιαίτερο χαρακτηριστικό του πριγκιπάτου ότι αντί για ένα μοναδικό αστικό κέντρο για μεγάλο χρονικό διάστημα συνυπήρχαν δυο κέντρα: το Ροστόφ και το Σούζνταλ.
Το 12ο αιώνα σε αυτά προστέθηκε το Βλαντίμιρ. 
Με βάση τον ιστορικό Μ. Ν. Τιχομίροφ, οι βασικές πόλεις του πριγκιπάτου ήταν:
* **[[Ροστόφ]].** Η πρώτη αναφορά χρονολογείται στο 862 όπου η πόλη κατοικούνταν από τη φινοουγκρική φυλή Μέρια. Το Ροστόφ βρίσκεται στις όχθες της λίμνης Νέρο. Εκεί τον 11ο αιώνα ιδρύθηκε μια επισκοπική έδρα, η οποία κατείχε την τρίτη θέση στην τάξη των ρωσικών επισκοπών. Το αρχαίο Ροστόφ είχε το δικό του κρεμλίνο, το οποίο καταλάμβανε μια εκτεταμένη περιοχή. Καθώς η πόλη αναπτυσσόταν, τα κτίριά της επεκτάθηκαν πέρα από το Κρεμλίνο, σχηματίζοντας ένα ποσάντ. Πριν από την εισβολή των Μογγόλων, το Ροστόφ ήταν ένα σημαντικό κέντρο χειροτεχνίας και εμπορίου και στα ρωσικά έπη, ήταν σύμβολο μιας πλούσιας πόλης.
* **[[Σούζνταλ]].** Εκτιμάται ότι αναφέρθηκε για πρώτη φορά στα ιστορικά χρονικά το 1024 σε σχέση με την εξέγερση των Βολχβ (), οι οποίοι ήταν σλάβοι παγανιστές ιερείς. Ωστόσο, με βάση τον σοβιετικό και ρώσο ιστορικό Αντρέι Ανατόλγιεβιτς Ζαλιζνιάκ (), το Σούζνταλ αναφέρεται στον παλαιότερο Κώδικα του Νόβγκοροντ - ένα βιβλίο που γράφτηκε το 1015 (± 35 χρόνια) και θεωρείται το αρχαιότερο βιβλίο της Ρωσίας του Κιέβου: σε παλίμψηστο αναφέρεται ότι το 999 κάποιος μοναχός ονόματι Ισαάκι ορίστηκε ιερέας στο Σούζνταλ στην εκκλησία του Αγ. Αλεξάνδρου του Αρμένιου.. Το Σούζνταλ ιδρύθηκε σε μια εύφορη περιοχή, η οποία υποστήριξε την ανάπτυξή του. Όπως και το Ροστόφ, το Σούζνταλ είχε το δικό του Κρεμλίνο. Το ποσάντ περιβαλλόταν από ισχυρά τείχη. Η τεχνική χτισίματος με πέτρα αναπτύχθηκε και ενσωματώθηκε στην κατασκευή αρκετών πέτρινων εκκλησιών. Η πόλη ήταν επίσης γνωστή για τους τεχνίτες της, ιδίως τους σιδηρουργούς. Το 1238, το Σούζνταλ καταστράφηκε από τα μογγολικά στρατεύματα.
* **[[Βλαντίμιρ]].** Ιδρύθηκε το 1108 από τον κνιαζ του Ροστόφ Βλαδίμηρο Β΄ τον Μονομάχο, ωστόσο η ανάπτυξή του άρχισε ουσιαστικά στα τέλη του 12ου αιώνα. Αρχικά δημιουργήθηκε ως πριγκιπικό κάστρο στον ποταμό Κλιάζμα (). Η γενικότερη ανάπτυξη του εμπορίου στην Βορειοανατολική Ρως έφερε αντίστοιχη ανάπτυξη στο Βλαντίμιρ. Στο δεύτερο μισό του 12ου αιώνα, η πόλη άκμασε λόγω του ότι κατοικούσαν εκεί οι κνιαζ Αντρέι Μπογκολιούμπσκι και Βσέβολοντ Γ΄ του Βλαντίμιρ. Ο λαός του Βλαντιμίρ τους υποστήριξε στη μάχη για το θρόνο ενάντια στους υποψηφίους που διορίζονταν από το Ροστόφ και το Σούζνταλ. Η πόλη είχε ένα εσωτερικό πέτρινο κρεμλίνο και το ποσάντ περιβαλλόταν από ισχυρές χωμάτινες οχυρώσεις.
* **[[Ντμίτροφ]].** Η πρώτη γνωστή ιστορική αναφορά γίνεται το 1154. Η πόλη ιδρύθηκε στις όχθες του ποταμού Γιαχρόμα στο σημείο που αρχίζει να κινείται δυτικά. Η Γιαχρόμα ήταν μια σημαντική εμπορική αρτηρία από την οποία περνούσε η διαδρομή προς τον άνω ρου του Βόλγα. Η δημιουργία του Ντμίτροφ αντανακλούσε επίσης τις προθέσεις του Γιούρι Ντολγκορούκι να ενισχύσει τα βορειοδυτικά σύνορα της Γης του Ζαλιέσγιε. Η πόλη επεκτάθηκε γρήγορα και ήδη στις αρχές του 13ου αιώνα είχε ισχυρές οχυρώσεις.
* **[[Γιούργιεφ-Πόλσκι]].** () Ιδρύθηκε το 1152 από τον Γιούρι Ντολγκορούκι στο κέντρο του Ζαλιέσγιε στην όχθη του ποταμού Κόλοσκα (παραπόταμος του ποταμού Κλιάζμα), σε μια βαλτώδη πεδιάδα. Σημαντικές μάχες λάμβαναν χώρα επανειλημμένα κοντά στην πόλη, οι οποίες, ωστόσο, δεν εμπόδισαν την ανάπτυξή της. Το 1230-1234, ο πρίγκιπας Σβιατοσλάβ Γ΄ του Κιέβου ανήγειρε τον καθεδρικό ναό του Αγίου Γεωργίου, ο οποίος ήταν εξ ολοκλήρου διακοσμημένος με πέτρινα γλυπτά.
* **[[Περεσλάβλ-Ζαλέσκι]].** Ιδρύθηκε το 1152 από τον Γιούρι Ντολγκορούκι και ονομάστηκε έτσι προς τιμή της πρωτεύουσαν του πριγκημάτου Περεσλάβλ — της πόλης Περεϊάσλαβ. Για κάποιο διάστημα ονομαζόταν επίσης Περεϊάσλαβ Νόβι (δηλ. το Νέο Περεϊάσλαβ). Οι οχυρώσεις του ήταν μεγαλύτερες από εκείνες στο Ντμίτροφ, τη Μόσχα και το Γιούριεφ-Πόλσκι. Έγινε σημαντικό αστικό κέντρο ήδη κατά τη διάρκεια της βασιλείας του Αντρέι Μπογκολιούμπσκι, και η εποχή της ακμής της ήταν η εποχή που η πόλη κυβερνιόταν από τον πατέρα του Αλέξανδρου Νιέφσκι — του κνιαζ Γιαροσλάβ Β΄ του Βλαντίμιρ.

## Ιστορία

### Από τον 10ο αιώνα έως το Βλαδίμηρο το Μονομάχο
thumb|300px|Το Πριγκιπάτο Ροστόφ-Σούζνταλ τον 11ο-12ο αιώνα
Στο τέλος της πρώτης χιλιετίας μεταξύ των ποταμών Βόλγα και Οκά συνυπήρχαν οι φινοουγγρικές φυλές  Μέρια () και Βες ().
Στο Πρώτο Χρονικό στην ενότητα που αφορά το έτος 859, αναφέρεται ότι οι Μέρια ήταν φόρου υποτελείς στους Βάραγγους.
Τον 9ο και 10ο αιώνα διεξάγεται ο ειρηνικός Σλαβικός αποικισμός της Βορειοανατολικής Ρως (δεν έχουν καταγραφεί στοιχεία που παραπέμπουν σε βία) κυρίως από τους Κρίβιτσι (), τους Σλάβους του Νόβγκοροντ, και τους Βιάτιτσι ().
Οι τελευταίες αναφορές στους Μέρια είναι περί το 907· έπειτα η συγκεκριμένη γεωγραφική περιοχή αναφέρεται με βάση τις κύριες πόλεις της, πχ ως Γη του Ροστόφ () και στη συνέχεια Γη του Σούζνταλ (), δηλαδή η ονομασία με βάση τις φυλές που ζούσαν στην περιοχή μετατράπηκε σε γεωγραφική ονομασία.

Η πρώτη πόλη που χτίστηκε στο Ζαλιέσγιε ήταν το Ροστόφ το οποίο αναφέρεται στα χρονικά ήδη από το 862. 
Το 911, το Ροστόφ ήταν μεταξύ των πέντε μεγαλύτερων πόλεων που υπάγονταν στον πρίγκιπα του Κιέβου, Όλεγκ του Σοφού ().
Τοπικοί κυβερνήτες () ορίστηκαν εκεί πρώτα κνιαζ από το Νόβγκοροντ και, μετά το 882, από το Κίεβο.

Το 991 ιδρύθηκε η Επαρχία του Γιαροσλάβ () - μια από τις αρχαιότερες εκκλησιαστικές επαρχίες της Ρωσίας του Κιέβου.

Ο πρώτος κνιαζ του Ροστόφ ήταν ο γιος του Βλαδίμηρου Α΄ του Κιέβου, ο Γιαροσλάβ Α΄ ο Σοφός στα τέλη του 10ου - αρχές του 11ου αιώνα. Ο δεύτερος κνιαζ ήταν ο Μπορίς Βλαντίμιροβιτς () ο οποίος δολοφονήθηκε το 1015.

Το Ροστόφ και το Σούζνταλ πέρασαν στην κυριαρχία του Βσέβολοντ Α΄ του Κιέβου αφότου έγινε κυβερνήτης του Κιέβου. Ωστόσο ο ίδιος ο Βσέβολοντ ποτέ δεν επισκέφτηκε αυτό το κομμάτι της περιοχής που ήλεγχε.
Με εντολή του, ο γιος του Βλαντιμίρ, ο οποίος αργότερα έγινε γνωστός ως Βλαδίμηρος Β΄ Μονομάχος, ταξίδεψε στο Σούζνταλ. Μετά τον θάνατο του Βσέβολοντ το 1093, ο Βλαδίμηρος κατάφερε να διατηρήσει αυτά τα εδάφη.
Σε σύγκρουση με τον κνιαζ Ολέγκ Α΄ του Τσέρνιγοβ, ο Βλαδίμηρος Β΄ Μονομάχος πίστευε ότι οι πρίγκιπες του Τσέρνιγκοφ «βλέποντας τα εδάφη του Ροστόφ και του Σούζνταλ χωρίς πρίγκιπα, τους αρπάζουν πολλά». 
Σχεδιάζοντας στρατιωτικές ενέργειες εναντίον του Τσέρνιγκοφ και σε αυτήν την περιοχή, ο Βλαδίμηρος ο Μονομάχος έστειλε τον μεγαλύτερο γιο του, τον Μστισλάβ Α΄ του Κιέβου, στο Ροστόφ. Ωστόσο, σύντομα πήγε να βασιλεύσει στο Βελίκι Νόβγκοροντ.

Το 1096, ο γιος του Μονομάχου, Ιζιασλάβ Βλαντίμιροβιτς (), κατέλαβε το Μουρόμ, το οποίο ανήκε στους κνιαζ του Τσέρνιγκοφ. Δεν υπάρχει ομοφωνία στην ιστοριογραφία ως προς το αν το έκανε αυτό με δική του πρωτοβουλία ή κατόπιν εντολής του πατέρα του.
Στις 6 Σεπτεμβρίου 1096, σε μια μάχη κοντά στο Μούρομ, ο Ολέγκ Α΄ του Τσέρνιγοβ (Σβιατοσλάβιτς) νίκησε τον στρατό του Ιζιασλάβ και ο νεαρός πρίγκιπας πέθανε. Έχοντας καταλάβει την πόλη, ο Όλεγκ ξεκίνησε μια εκστρατεία προς τα βορειοδυτικά και κατέλαβε το Σούζνταλ και στη συνέχεια το Ροστόφ χωρίς μάχη. Έτσι, αυτό το έδαφος των Ρως βρέθηκε για πρώτη φορά στο κέτρο πριγκιπικών συγκρούσεων. Το 1097, ο Μστισλάβ Βλαντιμίροβιτς, με τη βοήθεια του στρατού του Νόβγκοροντ, κατάφερε να ανακαταλάβει αυτά τα εδάφη. Η ένταξη του Ροστόφ και του Σούζνταλ στις κτήσεις του Μονομάχου επιβεβαιώθηκε από το Συμβούλιο του Λιούμπετς (), το οποίο πραγματοποιήθηκε την ίδια χρονιά.

Το 1107, η Βουλγαρία του Βόλγα ξεκίνησε εκστρατεία εναντίον του Σούζνταλ. Ο πρίγκηπας και η στρατιωτική του ακολουθία απουσίαζαν και οι κάτοικοι της πόλης οριακά κατάφεραν να αποκρούσουν την επίθεση του εχθρού. Ο Βλαδίμηρος Μονομάχος επισκέφθηκε τα εδάφη που είχαν καταστραφεί από την εισβολή ένα χρόνο αργότερα.
Στις όχθες του ποταμού Κλιάζμα όπου το 990 ο προπάππους του Βλαδίμηρου του Μονομάχου έχτισε μια μικρή οχύρωση, ο Βλαδίμηρος ξεκίνησε την μεγάλης κλίμακας κατασκευή της πόλης Βλαντίμιρ το 1108.
Οι ισχυρές οχυρώσεις ονομάστηκαν «Πόλη του Μονομάχου» και συνέχισαν να εκτελούν αμυντική λειτουργία μέχρι την εισβολή των Μογγόλων.
Ένα άλλο σημαντικό βήμα του Βλαντιμίρ Μονομάχ ήταν ο διορισμός του γιου του Γιούρι Ντολγκορούκι στη θέση του κυβερνήτη της Γης του Ροστόφ-Σούζνταλ.

Ο Βλαδίμηρος ο Μονοχάχος είχε επισκεφτεί το Ζασέλγιε αρκετές φορές. Οι ιστορικοί συνδέουν την επιρροή του με την ανάπτυξη της οικονομίας και την απόκτηση πολιτικής σημασίας της περιοχής.
Ο Ριμπακόφ αναφέρει:

### Το Πριγκιπάτο Ροστόφ-Σούζνταλ
[thumb|250px|Ο [Γιούρι Ντολγκορούκι στο θρόνο του Κιέβου. Μινιατούρα από το χρονικό του Radziwiłł (), τέλη του 15ου αιώνα.]]
Ο διαχωρισμός της Γης του Ροστόφ έγινε κατά τη διάρκεια της βασιλείας του Γιούρι Ντολγκορούκι (1113—1157). 
Το 1107 ο Γιούρι παντρεύτηκε την κόρη του κουμάνου χαν Αέπα Όσενεφ (). Έτσι όντας συνδεδεμένος με τους κουμάνους έπρεπε να προστατεύει τα εδάφη τους από επιδρομές των βούλγαρων.
Το 1120, με εντολή του πατέρα του, αυτός και οι κουμάνοι ηγήθηκαν μιας εκστρατείας εναντίον των Βουλγάρων του Βόλγα.
Αυτό έθεσε τέλος στις απειλές από τους βούλγαρους για αρκετές δεκαετίες. Το 1125, ο Γιούρι Ντολγκορούκι μετέφερε την πρωτεύουσα των κτήσεών του στο Σούζνταλ.

Μετά τον θάνατο του μεγαλύτερου αδελφού του Γιούρι, Μστισλάβ, στο Κίεβο (1132), ο Γιούρι, βασιζόμενος στους πόρους της Βορειοανατολικής Ρωσίας, υπερασπίστηκε τα συμφέροντα των νεότερων Μονομαχόβιτς στο νότο, ενώ οι κύριοι αντίπαλοί του ήταν οι γιοι του Μστισλάβ.

Τη δεκαετία του 1130, σε συμφωνία με τον μεγαλύτερο αδελφό του Γιούρι, Γιαροπόλκ Β΄ του Κιέβου, ο Γιούρι μεταβίβασε το Ροστόφ στον άλλο του αδερφό, Ιζιαζλάβ Βλαντιμίροβιτς, για μικρό χρονικό διάστημα, ενώ συνέχισε να κυβερνά τις υπόλοιπες διοικητικές περιφέρεις (βόλοστ, ).
Το 1134, το πριγκιπάτο δέχτηκε επίθεση από τον Βσέβολοντ του Πσκοβ και τον Ιζιασλάβ Β΄ του Κιέβου με τους Νοβγκοροντιανούς, αλλά η Μάχη του όρους Ζντάνα () δεν ανέδειξε νικητή.
Το 1146, ο Ροστισλάβ Γιαροσλάβιτς (), κνιας του Ριαζάν, εισέβαλε στη γη του Σούζνταλ διακόπτοντας έτσι το σχέδιο του Γιούρι Ντολγκορούκι για εκστρατεία προς τα νότια και διευκολύνοντας την εγκατάσταση του Ιζιασλάβ Β΄ του Κιέβου στο θρόνο του Κιέβου.
Το 1149, ο Ιζιάσλαβ και ο Ροστισλάβ Α΄ του Κιέβου με τους Σμολένσκους και τους Νοβγκορόντιους κατέστρεψαν τις κτήσεις του Σούζνταλ κατά μήκος του Βόλγα και πήραν 7 χιλιάδες αιχμαλώτους από το πριγκιπάτο.

### Το Πριγκιπάτο Βλαντίμιρ-Σούζνταλ
[thumb|150px|Η λατρεία της [Θεοτόκος|Θεοτόκου ως ιερής προστάτιδας της Βορειοανατολικής Ρωσίας ξεκίνησε από τον πρίγκιπα Αντρέι Μπογκολιούμπσκι ο οποίος αφιέρωσε πολλές εκκλησίες σε αυτήν και εγκατέστησε την εικόνα της στο παλάτι του, γνωστό ως Θεοτόκος του Βλαντίμιρ.]]
Το 1155, ο γιος του Γιούρι, Αντρέι Μπογκολιούμπσκι, έφυγε από τις νότιες Ρωσικές περιοχές του πατέρα του για το Βλαντιμίρ το οποίο επέλεξε ως κατοικία του. Ο πρίγκιπας πήρε μαζί του την βυζαντική Εικόνα της Θεοτόκου του Βίσγκοροντ () η οποία αργότερα έγινε γνωστή ως Θεοτόκος του Βλαντίμιρ (). Το σχέδιο του Γιούρι Ντολγκορούκι, σύμφωνα με το οποίο οι μεγαλύτεροι γιοι του έπρεπε να εδραιώσουν τη θέση τους στο νότο και οι νεότεροι να κυβερνήσουν στο Ροστόφ και το Σούζνταλ, παρέμεινε ανεκπλήρωτο.

Κατά τη διάρκεια της κυριαρχίας του Αντρέι Μπογκολιούμπσκι, η ρωσικές σφαγές στα ανατολικά εντάθηκαν. Το 1164, ένας μεγάλος ενωμένος στρατός υπό τη διοίκηση του ίδιου του πρίγκιπα Αντρέι επιτέθηκε στη Βουλγαρία του Βόλγα, εισέβαλε και έκαψε τη μεγάλη πόλη Μπριαχίμοφ () στις όχθες του ποταμού Κάμα και αρκετές μικρότερες πόλεις.
Αυτή ήταν η πρώτη σημαντική επιτυχία των Ρώσων εναντίον των Βουλγάρων. Τον χειμώνα του 1172, οι γιοι του Αντρέι και οι σύμμαχοί τους από το Μουρόμ και το Ριαζάν εισέβαλαν ξανά στη Βουλγαρία του Βόλγα.
Αυτή η επιδρομή ωστόσο — κατώτερη σε κλίμακα από την εκστρατεία στο Μπριαχίμοφ — κατέληξε σχεδόν στην πλήρη ήττα των ρωσικών στρατευμάτων και προκάλεσε δυσαρέσκεια μεταξύ των ευγενών του Σούζνταλ και του Βλαντιμίρ, και μόνο ο θάνατος του Αντρέι έσωσε τους Βουλγάρους του Βόλγα από νέες καταστροφικές εκστρατείες.

Η ιδέα της Θεοτόκου ως προστάτιδας-πολιούχου της γης του Βλαντιμίρ ανήκει στον Αντρέι Μπογκολιούμπσκι και την ακολουθία του. Αυτό αντικατοπτρίστηκε στα λογοτεχνικά έργα εκείνης της περιόδου, στην κατασκευή εκκλησιών αφιερωμένων στη Θεοτόκο και στην καθιέρωση νέων εορτών της Θεοτόκου - της *Προστασίας της Υπεραγίας Θεοτόκου* () στις 1 (14) Οκτωβρίου (σύμφωνα με μια εκδοχή) και του Παντελεήμονα Σωτήρα και της Υπεραγίας Θεοτόκου (1 (14) Αυγούστου) και της Προόδου του τιμίου και ζωοποιοῦ Σταυροῦ () στις 1 (14) Αυγούστου. 
Το 1169, ο Αντρέι Γιούριεβιτς οργάνωσε μια επιτυχημένη εκστρατεία εναντίον του Κιέβου, αλλά για πρώτη φορά στην αρχαία ρωσική ιστορία, δεν κυβέρνησε εκεί, αλλά άφησε τον μικρότερο αδελφό του Γκλεμπ ως κυβερνήτη. 
Στην ιστοριογραφία του 18ου-19ου αιώνα και στη σύγχρονη λαϊκή λογοτεχνία, αυτό το επεισόδιο ερμηνεύεται ως η μεταφορά της πρωτεύουσας της Ρωσίας του Κιέβου από το Κίεβο στο Βλαντιμίρ, αν και, σύμφωνα με τις σύγχρονες αντιλήψεις, αυτή η διαδικασία ήταν χρονοβόρα και ολοκληρώθηκε τελικά μόνο μετά την εισβολή των Μογγόλων.
Με βάση τον ρώσο ιστορικό Βασίλη Κλιουτσέφσκι () ο Αντρέι «διαχώρισε την αργχηγία από τον τόπο»· Η εξουσία του Αντρέι αναγνωρίστηκε σε όλα τα ρωσικά εδάφη εκτός από το Τσέρνιγκοφ και το Γκάλιτς. Ο Αντρέι προσπάθησε να κάνει τον Βλαντιμίρ παρόμοιο με το Κίεβο (ιδιαίτερα στην αρχιτεκτονική κατασκευή μεγάλης κλίμακας χτίζοντας τον Καθεδρικό Ναό της Κοιμήσεως της Θεοτόκου στο Βλαντίμιρ) και μάλιστα προσπάθησε να επιτύχει την ίδρυση ξεχωριστής μητρόπολης στο πριγκιπάτο του.
Κατά τη διάρκεια της βασιλείας του Αντρέι Μπογκολιούμπσκι η Βορειοανατολική Ρωσία του Κιέβου διαμορφώθηκε ως μια νέα περιοχή ρωσικών εδαφών και ο μελλοντικός πυρήνας του σύγχρονου ρωσικού κράτους.

Μετά τον θάνατο του Αντρέι Μπογκολιούμπσκι το 1174, οι Μστισλάβ και ο Γιαροπόλκ Ροστισλάβιτς, παιδιά του μεγαλύτερου γιου Γιούρι Ντολγκορούκι, ο οποίος πέθανε πριν από τον πατέρα του και επομένως δεν κυβέρνησε, επιχείρησαν να καταλάβουν την εξουσία στο πριγκιπάτο, υποστηριζόμενοι από τους πρίγκιπες του Σμολένσκ και του Ριαζάν, αλλά τελικά έχασαν τον αγώνα για την εξουσία από τους θείους τους Μιχαήλ του Βλαντίμιρ (Μιχαήλ Γιούργιεβιτς) και Βσέβολοντ Γ΄ του Βλαντίμιρ (Βσέβολοντ Γιούργιεβιτς), υποστηριζόμενους από τον Σβιατοσλάβ Γ΄ του Κιέβου. 
Η βασιλεία του Βσέβολοντ από το 1176 έως το 1212 ήταν μια περίοδος ευημερίας για τη Βορειοανατολική Ρωσία.
Η εξουσία του αναγνωρίστηκε σε όλα τα ρωσικά εδάφη εκτός από το Τσέρνιγκοφ και το Πολότσκ. Οι κνιαζ του Ριαζάν πλήρωσαν ακριβά για την υποστήριξή τους στους αντιπάλους του: τα εδάφη τους από τα τέλη του 12ου αιώνα άρχισαν να υπόκεινται σε περιοδικές παρεμβάσεις του Βλαντιμίρ και τελικά έγιναν υποτελείς στο πριγκιπάτο του Βλαντιμίρ.

Στις αρχές του 13ου αιώνα, η (εκκλησιαστική) επαρχία Ροστόφ-Σούζνταλ διαιρέθηκε στις επαρχίες των Ροστόφ και Βλαντιμίρ-Σούζνταλ (τον 14ο αιώνα μετατράπηκε σε Σούζνταλ). Οι κνιαζ της Βορειοανατολικής Ρως, ξεκινώντας από τον Γιούρι Ντολγκορούκι, προσπάθησαν να θέσουν το Νόβγκοροντ υπό τον έλεγχό τους, εκμεταλλευόμενοι την εξάρτησή του για προμήθεια τροφίμων από την περιοχή του Σούζνταλ.
Από το 1231, ο πριγκιπικός οίκος του Βλαντιμίρ κυβερνούσε το Νόβγκοροντ για έναν αιώνα χωρίς διακοπή. Μετά τον θάνατο του Βσέβολοντ Γ΄ του Βλαντίμιρ, οι πρίγκιπες του Σμολένσκ διεκδίκησαν το πριγκιπάτο του Βλαντιμίρ όπως και τα παιδιά και ο ανηψιός του Βσέβολοντ, ο Μστισλάβ Ροστισλάβιτς. Αυτό οδήγησε στη μάχη στον ποταμό Λιπίτσα το 1216. 
Σύντομα οι κνιαζ του Βλαντιμίρ ηγήθηκαν του αγώνα ενάντια στους σταυροφόρους στη βόρεια Βαλτική και, μετά την ήττα των κνιαζ του Σμολένσκ και των συμμάχων τους στη Μάχη στον Ποταμό Κάλκα το 1223, ενίσχυσαν ξανά τις θέσεις τους στις Ρως. Υπερασπίστηκαν επίσης τη γη του Σμολένσκ από τους Λιθουανούς και πέτυχαν μια επιτυχημένη επέμβαση στο πριγκιπάτο του Τσέρνιγκοφ το 1226.

Το Πριγκιπάτο του Περεγιασλάβ, με κέντρο το Νότιο Περεγιασλάβ χωρίστηκε από το Κίεβο στα μέσα του 12ου αιώνα και βρισκόταν κυρίως υπό τον έλεγχο των κνιαζ του Βλαντιμίρ.

[thumb|257x257px|Μάχη στον ποταμό Σιτ και θάνατος του κνιαζ [Γιούρι Β΄ του Βλαντίμιρ. Μικρογραφία από τον Βίο της Αγίας Ευφροσύνης του Σούζνταλ, 17ος αιώνας.]]
Το 1226-1231, υπήρξε μια επέμβαση στο Πριγκιπάτο του Τσέρνιγκοφ. Ο Όλεγκ του Κουρσκ () αναγκάστηκε να παραιτηθεί από τις αξιώσεις του υπό την πίεση των στρατευμάτων του Βλαντιμίρ υπέρ του Μιχαήλ του Τσέρνιγοβ, κουνιάδου του Γιούρι Β΄ του Βλαντίμιρ. 
Ωστόσο στη συνέχεια ο Μιχαήλ αναγκάστηκε να παραιτηθεί από το πριγκιπάτο του Νόβγκοροντ υπό στρατιωτική πίεση.

Μετά την εμπλοκή του Γιαροσλάβ Β΄ του Βλαντίμιρ στο λεγόμενο *εμφύλιο πόλεμο στη Νότια Ρωσία του Κιέβου* το 1236 και την εγκατάσταση του Βσέβολοντ Μστισλάβιτς στον πριγκιπικό θρόνο του Σμολένσκ το 1239, καθώς και ως αποτέλεσμα πολλαπλών εκστρατειών του Βλαντιμίρ εναντίον της Λιθουανίας το 1225, 1239, 1245 και 1248, το Μεγάλο Δουκάτο του Σμολένσκ έγινε εξαρτημένο από το Βλαντιμίρ.

Τον Φεβρουάριο του 1238, η Βορειοανατολική Ρωσία του Κιέβου καταστράφηκε ολοσχερώς κατά την εισβολή των Μογγόλων-Τατάρων μετά την ήττα των συνδυασμένων ρωσικών δυνάμεων στη Μάχη της Κολόμνα. Δεκατέσσερις πόλεις κάηκαν, συμπεριλαμβανομένων του Βλαντιμίρ, της Μόσχας, του Σούζνταλ, του Ροστόφ, του Ντμίτροφ, του Γιαροσλάβλ, του Ούγκλιτς, του Περεσλάβλ-Ζαλέσκι και του Τβερ. 
Στις 4 Μαρτίου 1238, το απόσπασμα του τέμνικ Μπουρουντάι κατάφερε να καταστρέψει τον στρατό του πρίγκιπα του Βλαντιμίρ Γιούρι Β΄ του Βλαντίμιρ που είχε μόλις συνταχθεί σε ένα στρατόπεδο στον ποταμό Σίτ. 
Ο ίδιος ο Γιούρι πέθανε. 
Μετά τον θάνατο του Γιούρι και όλων των απογόνων του, ο Γιαροσλάβ Β΄ του Βλαντίμιρ, ο οποίος έφτασε από το Κίεβο το 1238, έγινε κνιαζ του Βλαντιμίρ.


Αρχείο:Макет древнего Владимира.jpg|Μακέτα του αρχαίου  Βλαντιμίρ-επί-του-Κλιάζμα
Αρχείο:Vladimir asv2019-01 img05 Golden Gate.jpg|Χρυσές πύλες του Βλαντίμιρ


### Βορειοανατολική Ρωσία του Κιέβου, μέσα 13ου - 14ος αιώνας

Το 1243, ο Γιαροσλάβ Βσεβολόντοβιτς κλήθηκε από τον μογγόλο Μπατού Χαν στη Χρυσή Ορδή και μετά από μακρές συνομιλίες, αποχώρησε με τιμές· αναγνωρίστηκε από τους μογγόλους ως ο γηραιότερος από όλους τους ρώσους πρίγκιπες. 
Αυτή ήταν επίσημη πράξη αναγνώρισης της εξάρτησης της Βορειοανατολικής Ρωσίας του Κιέβου από τη Μογγολική αυτοκρατορία.
Η ενίσχυση των θέσεων των μεγάλων κνιάζ του Βλαντιμίρ μετά την εισβολή των μογγόλων διευκολύνθηκε από το γεγονός ότι δεν είχαν συμμετάσχει στις μεγάλης κλίμακας εμφύλιες συγκρούσεις στη νότια Ρωσία του Κιέβου και ότι το πριγκιπάτο μέχρι τις αρχές του 15ου αιώνα δεν είχε κοινά σύνορα με το Μεγάλο Δουκάτο της Λιθουανίας, το οποίο επεκτεινόταν σε ρωσικά εδάφη. 
Η τακτική εκμετάλλευση των εδαφών του Μεγάλου Πριγκιπάτου του Βλαντιμίρ ξεκίνησε μετά την απογραφή του 1257. 
Το 1259, ο Αλέξανδρος Νιέφσκι, γιος του Γιαροσλάβ Β΄ του Βλαντίμιρ, συνέβαλε στη διεξαγωγή της απογραφής στο Νόβγκοροντ, το οποίο δεν είχε καταστραφεί κατά την εισβολή των Μογγόλων, ενισχύοντας έτσι τη δική του θέση εκεί. 
Οι χρονικογράφοι άρχισαν ακόμη και να χρησιμοποιούν τη νέα φράση «Μεγάλο Πριγκιπάτο του Βλαντιμίρ και του Βελίκι Νόβγκοροντ». 
Επίσης, από τα μέσα του 13ου αιώνα οι πρίγκιπες του Σμολένσκ αναγνώρισαν την κυριαρχία του Βλαντιμίρ.

Το 1262, Τάταροι φοροεισπράκτορες (Νταρουγάτσοι ή Μπασκάκοι) δολοφονήθηκαν στο Βλαντιμίρ, το Σούζνταλ, το Ροστόφ, το Περεγιασλάβλ, το Γιαροσλάβλ και άλλες πόλεις. 
Τα αντίποινα εμποδίστηκαν από τον μεγάλο κνιαζ του Βλαντιμίρ Αλέξανδρο Νέφσκι ο οποίος πήγε στη Χρυσή Ορδή, αλλά πέθανε στο δρόμο της επιστροφής το 1263.

Ο Αλέξανδρος Νέφσκι ήταν ο τελευταίος πρίγκιπας που βασίλευσε στο Βλαντιμίρ. Μετά τον θάνατό του, η Βορειοανατολική Ρωσία του Κιέβου διασπάστηκε σε δώδεκα — ουσιαστικά ανεξάρτητα — διαιρεμένα πριγκιπάτα.
Ένας από τους πρίγκιπες των επιμέρους πριγκιπάτων έλαβε το Μεγάλο Πριγκιπάτο του Βλαντιμίρ με διάταγμα (γιαρλίκ) του Χαν, γεγονός που του έδινε πλεονέκτημα έναντι των άλλων και επίσημη υπεροχή.
Το δικαίωμα άσκησης εξουσίας στο μεγάλο πρικγιπάτο κατοχυρώθηκε για τους απογόνους του Γιαροσλάβ Βσεβολόντοβιτς (οι απόγονοι του μεγαλύτερου αδελφού του Γιαροσλάβ, Κωνσταντίνου Βσεβολόντοβιτς, κυβέρνησαν στο Ροστόφ, το Γιαροσλάβλ και το Ούγκλιτς και δεν διεκδίκησαν το μεγάλο πριγκιπάτο).
Ουσιαστικά, όλοι οι μεγάλοι πρίγκιπες ήταν άμεσα υποταγμένοι στους χάνους της Μογγολικής Αυτοκρατορίας, και από το 1266 στη Χρυσή Ορδή, εισπράττοντας ανεξάρτητα φόρο υποτέλειας για λογαριασμό των μογγόλων. 
Ο πρώτος πρίγκιπας του Βλαντιμίρ που δεν μετακόμισε στην πρωτεύουσα ήταν ο Γιαροσλάβ του Τβερ. Στα χρόνια του ιδρύθηκε η ορθόδοξη εκκλησιαστική επαρχία του Τβερ.

Την περίοδο της βασιλείας του Ντμίτρι του Περεσλάβλ (Ντμίτρι Αλεξάντροβιτς) και ενώ διεκδικούσαν την εξουσία στο μεγάλο πριγκιπάτο ο μικρότερος αδελφός του, ο Αντρέι του Γκόροντετς, και ο σύμμαχος του Ντμίτρι, ο τέμνικ Νογκάι (ο οποίος είχε διαχωριστεί από τους μογγόλους χαν)
σημειώθηκε μια νέα εμφύλια σύγκρουση και τρεις νέες καταστροφικές εισβολές το 1281, το 1282 και το 1293. 

Το 1299, η κατοικία του Μητροπολίτη πάντων των Ρως μεταφέρθηκε στο Βλαντιμίρ (η μεταφορά της έδρας εγκρίθηκε από το Πατριαρχικό Συμβούλιο του 1354).

Το 1302, το πριγκιπάτο Περεγιασλάβλ-Ζαλέσκι κληροδοτήθηκε από τον άτεκνο Ιβάν Ντμιτρίγιεβιτς (γιο του Ντμίτρι του Περεσλάβλ) στον Δανιήλ της Μόσχας (γιο του Αλέξανδρου Νιέφσκι), αλλά αφού τοποθετήθηκε στο μεγάλο πριγκιπάτο του Βλαντιμίρ από τον Μιχαήλ του Τβερ, έγινε μέρος του μεγάλου πριγκιπάτου. 
Ο Μιχαήλ, ο πρώτος από τους πρίγκιπες του Βλαντιμίρ που ονομάστηκε «πρίγκιπας όλων των Ρως» (), έφερε τους κυβερνήτες του στο Νόβγκοροντ με τη βία (προσωρινά) και κέρδισε τη νίκη επί του στρατού του Γιούρι της Μόσχας και της Χρυσής Ορδής στη Μάχη του Μπορτένεβο () το 1317. 
Ένα χρόνο αργότερα, ο Μιχαήλ σκοτώθηκε στην Ορδή από τον λαό του πρίγκιπα της Μόσχας.

Το 1325, ο γιος του, ο μέγας κνιαζ του Βλαντιμίρ, Ντμίτρι Μιχάηλοβιτς, σκότωσε προσωπικά τον Πρίγκιπα Γιούρι της Μόσχας στην Ορδή, για τον οποίο ο ίδιος εκτελέστηκε.
Το 1326, ο Μητροπολίτης πάντων των Ρως μετακόμισε από το Βλαντιμίρ στη Μόσχα.
Αφού ο Αλεξάντρ του Τβερ σύναψε συνθήκη με το Νόβγκοροντ το 1327, το Τβερ καταστράφηκε από την Ορδή, τα στρατεύματα της Μόσχας του Ιβάν Α΄ της Μόσχας (Ιβάν Καλίτα) και τα στρατεύματα του Σούζνταλ του κνιαζ Αλέξανδρου Βασίλγιεβιτς.

Το 1328, το Μεγάλο Πριγκιπάτο του Βλαντιμίρ διαιρέθηκε: Το Βλαντιμίρ και η περιοχή του Βόλγα δόθηκαν στον πρίγκιπα του Σούζνταλ, Αλέξανδρο Βασιλίεβιτς, και η Κοστρομά στον Ιβάν Καλίτα. Μετά το θάνατο του πρίγκιπα του Σούζνταλ το 1331, ολόκληρο το μεγάλο πριγκιπάτο τέθηκε υπό την εξουσία του πρίγκιπα της Μόσχας. Το 1341, το Νίζνι Νόβγκοροντ και το Γκοροντέτς αποσχίστηκαν από το μεγάλο πριγκιπάτο και πέρασαν στους πρίγκιπες του Σούζνταλ, οι οποίοι από τότε άρχισαν να ονομάζονται "μεγάλοι". 
Μετά από μια σύντομη προσπάθεια του Ντμίτρι Κωνσταντινόβιτς του Σούζνταλ να γίνει μέγας κνιάζ του Βλαντιμίρ το 1359-1363, το πριγκιπάτο ανήκε μόνιμα στους πρίγκιπες της Μόσχας, οι οποίοι επίσης άρχισαν να ονομάζονται "μεγάλοι".
Οι τελευταίοι κνιαζ που στέφθηκαν στο Βλαντιμίρ ήταν ο Βασίλειος Α΄ της Μόσχας το 1389 και, πιθανώς, ο Βασίλειος Β΄ της Μόσχας το 1432.

Κατά τη διάρκεια της βασιλείας του Ντμίτρι Ντονσκόι σημειώθηκαν ανεπιτυχείς προσπάθειες του Μεγάλου Δούκα της Λιθουανίας Αλγκίρντα να καταλάβει τη Μόσχα και του Μιχαήλ Β΄ του Τβερ να καταλάβει το πριγκιπάτο του Βλαντιμίρ.
Το 1380, υπό την ηγεσία του πρίγκιπα Ντμίτρι, οι ενωμένες ρωσικές δυνάμεις κέρδισαν τη Μάχη του Κουλίκοβο.
Το 1383, ο χαν της Χρυσής Ορδής Τοχταμίς () αναγνώρισε το πριγκιπάτο του Βλαντιμίρ ως κληρονομική κτήση των πριγκίπων της Μόσχας, ενώ ταυτόχρονα επικύρωσε την ανεξαρτησία του Μεγάλου Πριγκιπάτου του Τβερ. 
Το 1389, ο Ντμίτρι Ντόνσκοϊ μεταβίβασε το Μεγάλο Πριγκιπάτο στον γιο του Βασίλειο, ο οποίος το 1392 προσάρτησε το Μεγάλο Πριγκιπάτο του Νίζνι Νόβγκοροντ-Σούζνταλ στις κτήσεις του (τελειωτικά το 1447).

Το 1432, η τελετή ενθρόνισης του Μεγάλου Κνιαζ πραγματοποιήθηκε για πρώτη φορά στη Μόσχα, όχι στον Βλαντιμίρ.


File:North-Eastern Rus principalities - 13th century.svg|Βορειοανατολική Ρωσία το 13ο αιώνα
File:North-Eastern Rus principalities - 14th century.svg|Βορειοανατολική Ρωσία το 14ο αιώνα


### Επικυριαρχία στις Δημοκρατίες του Νόβγκοροντ και του Πσκοφ

Η πολιτική ελέγχου του πριγκιπάτου του Νόβγκοροντ ξεκίνησε από τον Βσέβολοντ Γ΄ του Βλαντίμιρ, όταν το 1187 έστειλε τον συγγενή του πρίγκιπα Γιαροσλάβ Βλαντιμίροβιτς από το Βλαντιμίρ στο Νόβγκοροντ, ακολουθούμενο από τους γιους του: τους Σβιατοσλάβ Γ΄ του Βλαντίμιρ και Κωνσταντίν του Ροστόβ.

Στις δεκαετίες του '20 και του '30 του 13ου αιώνα, ο θρόνος του Νόβγκοροντ διεκδικήθηκε από τους Ροστισλάβιτς του Σμολένσκ και τους Όλγκόβιτς του Τσέρνιγκοφ.

Η Δημοκρατία του Νόβγκοροντ άρχισε να αναγνωρίζει το σιοζερενιτέτ (), δηλαδή την επικυριαρχία, του Μεγάλου Κνιαζ του Βλαντιμίρ από την περίοδο του Μεγάλου Πριγκιπάτου του Αλεξάνδρου Νιέφσκι, μετά την οποία πρίγκιπες από άλλες οικογένειες ουσιαστικά δεν κυβερνούσαν πλέον. 
Η εθελοντική αναγνώριση της δικής του υποτέλειας κατέστησε δυνατή την αποφυγή συγκρούσεων με την Ορδή στο πλαίσιο του αγώνα κατά της επίθεσης του Τευτονικού Τάγματος, της Σουηδίας και της Λιθουανίας.
Η Βορειοανατολική Ρωσία, η οποία χρησίμευε ως ανάχωμα του Νόβγκοροντ από την Ορδή, ήταν πλήρως υπεύθυνη για τις σχέσεις με την τελευταία, και κατέστη επίσης δυνατή η προσέλκυση των στρατιωτικών δυνάμεων των Μεγάλων Κνιαζ για την υπεράσπιση των δυτικών συνόρων της γης του Νόβγκοροντ (για παράδειγμα, στη Μάχη του Ράκβερε).

Κατά το δεύτερο μισό του 13ου αιώνα, οι Μεγάλοι Κνιαζ του Βλαντιμίρ είχαν πραγματική εκτελεστική εξουσία στο Νόβγκοροντ. Η αρμοδιότητά τους περιελάμβανε την έγκριση δικαστικών πράξεων, συναλλαγών γης και ακινήτων, και εγγράφων που ρύθμιζαν εμπορικές συγκρούσεις. 
Ωστόσο, στα τέλη του 13ου αιώνα, αυτά τα ζητήματα μεταφέρθηκαν στη δικαιοδοσία των δημοκρατικών δικαστικών διαδικασιών και το σιουζερενιτέτ των μεγάλων κνιαζ κατέληξε να έχει σε μεγάλο βαθμό ονομαστικό και όχι ουσιαστικό χαρακτήρα, καθώς οι βογιάροι του Νόβγκοροντ διεκδικούσαν τη μεγαλύτερη ανεξαρτησία στην άσκηση εξουσίας. 
Παρ' όλ' αυτά, ο μέγας κνιαζ του Βλαντιμίρ, ως κυρίαρχος της Δημοκρατίας του Νόβγκοροντ, διατηρούσε κάποιες εξουσίες. Είχε το δικαίωμα να κρατήσει τους κυβερνήτες () του στην πρωτεύουσά. 

Ο κατάλογος των πριγκίπων του Νόβγκοροντ τον 14ο αιώνα αναφέρει μόνο εκείνους τους πρίγκιπες που κατείχαν τον θρόνο του Μεγάλου Κνιαζ του Βλαντιμίρ ως πρίγκιπες του Νόβγκοροντ. 
Τον 14ο αιώνα, μόνο μία φορά, το 1398, στο πλαίσιο μιας ιδιαίτερα οξείας σύγκρουσης με τη Μόσχα για τη γη της Ντβίνα, η κυβέρνηση του Νόβγκοροντ αναγνώρισε για λίγο την κυριαρχία του Μεγάλου Δούκα της Λιθουανίας Βυτάουτα επί του Νόβγκοροντ. 
Η στενή πολιτική σχέση μεταξύ του Νόβγκοροντ και της Βορειοανατολικής Ρωσίας, που είχε δημιουργηθεί πριν ακόμη από την εισβολή του Μπατού και έλαβε τη μορφή της επικυριαρχίας του Μεγάλου Κνιαζ του Βλαντιμίρ επί του Νόβγκοροντ υπό τον Αλέξανδρο Νιέφσκι, διατηρήθηκε καθ' όλη τη διάρκεια του δεύτερου μισού του 13ου-14ου αιώνα και αργότερα μεταφέρθηκε στις σχέσεις με τους Μεγάλους Κνιαζ της Μόσχας, οι οποίοι έγιναν οι κληρονομικοί κάτοχοι του Μεγάλου Πριγκιπάτου του Βλαντιμίρ.

Μαζί με το Νόβγκοροντ, το Πσκοφ αναγνώρισε την επικυριαρχία του Μεγάλου Κνιαζ του Βλαντιμίρ στο δεύτερο μισό του 13ου και στις αρχές του 14ου αιώνα. 
Αργότερα, ήρθε μια περίοδος κατά την οποία το Πσκοφ αναγνώρισε εναλλάξ την κυριαρχία των Λιθουανών και των πριγκίπων του Βλαντιμίρ.
Η πλήρης αποκατάσταση της επικυριαρχίας των Μεγάλων Κνιαζ του Βλαντιμίρ χρονολογείται στα τέλη του 14ου αιώνα.

## Πληθυσμός
Με τον *Σλαβικό αποικισμό της Βορειοανατολικής Ρως* οι σλάβοι μετανάστευσαν από το νότο στις χώρες που κατοικούνταν από φιννοουγγρικούς λαούς οι οποίοι αφομοιώθηκαν. 
Αυτή η διαδικασία ήταν ως επί το πλείστον ειρηνική και διευκολύνθηκε από το ότι αυτές οι φυλές δεν είχαν δημιουργήσει πόλεις, ενώ οι ρώσοι έχτισαν πόλεις-φρούρια. Τον 12ο και τις αρχές του 13ου αιώνα, χτίστηκαν περίπου εκατό πόλεις, οι οποίες έγιναν κέντρα ενός ανεπτυγμένου πολιτισμού.

Η άρχουσα τάξη του Πριγκιπάτου Βλαντιμίρ-Σούζνταλ δομικά δε διέφερε σχεδόν καθόλου από αυτή του Κιέβου. 
Εμφανίστηκε μια νέα τάξης μικροαστικής αριστοκρατίας - τα *παιδιά των βογιάρων* (). 
Τον 12ο αιώνα, εμφανίστηκε ο όρος ευγενείς (). Ο κλήρος ήταν επίσης μέρος της άρχουσας τάξης. 
Οι Μογγόλοι-Τάταροι μετά την κατάκτηση ρωσικών εδαφών διατήρησαν την οργάνωση της Ορθόδοξης Εκκλησίας για σκοπούς διακυβέρνησης.

## Πολιτισμός
[thumb|250px|Ανάρτηση της εικόνας Θεοτόκου από τον [Αντρέι Μπογκολιούμπσκι στον καθεδρικό ναό του Βλαντιμίρ το 1158-1160. Μινιατούρα από το Χρονικό του Radziwiłł, τέλη 15ου αιώνα.]]

thumb|right|200px|Η αρχική μορφή του Καθεδρικού Ναού του Σούζνταλ στις αρχές του 13ου αιώνα. Ανακατασκευή από τον Σεργκέι Ζαγκράεφσκι.

Ο πολιτισμός στο πριγκιπάτο σημείωση ιδιαίτερη ανάπτυξη υπό τους πρίγκιπες Αντρέι Μπογκολιούμπσκι και Βσέβολοντ Γ΄ του Βλαντίμιρ.

Το πριγκιπάτο Βλαντιμίρ-Σούζνταλ ήταν γνωστό για την αρχιτεκτονική του η οποία είχε ιδιαίτερα χαρακτηριστικά.
Το πριγκιπάτο ανέπτυξε το δικό του σχολείο, το οποίο χρησιμοποίησε ένα νέο υλικό - υψηλής ποιότητας λευκή πέτρα - ασβεστόλιθο, που αντικατέστησε το προηγουμένως χρησιμοποιούμενο τούβλο (ρωμαϊκού τύπου).
Το πιο εντυπωσιακό δημιούργημα των αρχιτεκτόνων του πριγκιπάτου ήταν ο Καθεδρικός Ναός της Κοιμήσεως της Θεοτόκου, που χτίστηκε το 1158-1160 και ξαναχτίστηκε το 1186-1189· ήταν το μεγαλύτερο κτίριο και το κέντρο του αρχιτεκτονικού ανσάμπλ της αρχαίας πόλης. 
Το 1164 στο Βλαντίμιρ χτίστηκαν οι Χρυσές Πύλες (). Εκτός από την εξυπηρέτηση αμυντικών σκοπών οι πύλες έδιναν και ένα χαρακτήρα θριάμβου από αρχιτεκτονικής άποψης και διακοσμούσαν την κύρια είσοδο στο πλουσιότερο πριγκιπικό-βογιάρικο τμήμα της πόλης. 
Επί Βσέβολοντ Γ΄ στα τέλη του 12ου αιώνα οικοδομήθηκε ο Καθεδρικός του Αγίου Δημητρίου.
Εκείνη την εποχή, η ρωσική αρχιτεκτονική επηρεάστηκε έντονα από τη ρομανική αρχιτεκτονική. 
Ο καθεδρικό ναός ήταν το κεντρικό από μια ομάδα κτιρίων του πριγκιπικού παλατιού, που βρισκόταν στο ψηλό νότιο άκρο του λόφου της πόλης.
Ο καθεδρικός ναός διακρινόταν για την επίσημη σκαλιστή διακόσμησή του, η οποία είχε κυρίως διακοσμητική αξία.

Μετά την ανέγερση του Καθεδρικού Ναού της Κοιμήσεως της Θεοτόκου, στο Βλαντιμίρ άρχισαν να καταγράφουν το δικό τους ιστορικό χρονικό (). 
Ο Βσέβολοντ Γ΄ ενθάρρυνε τη συγγραφή χρονικών με κάθε δυνατό τρόπο καθώς το έβλεπε ως μέσο ενίσχυσης της εξουσίας του μεγάλου πρίγκιπα στο Βλαντιμίρ.
Το 1185, οι χρονικογράφοι του Βλαντιμίρ συνένωσαν τα τοπικά αρχεία σε μια ενιαία συλλογή χρονικών.
Επτά χρόνια αργότερα, η πρώτη έκδοση του χρονικού αναθεωρήθηκε με στόχο την εξύμνηση της πόλης του Βλαντιμίρ και των πριγκίπων της.
Σε αυτό το χρονικό, ο πρίγκιπας Βσέβολοντ αποκαλείται «μέγας» () για πρώτη φορά.
Ένα χαρακτηριστικό γνώρισμα του χρονικού του Βλαντιμίρ ήταν η πανρωσική κλίμακα στην αξιολόγηση των ιστορικών γεγονότων.
Η εξουσία του πρίγκιπα του Βλαντιμίρ ερμηνεύεται ως πανρωσική εξουσία και το Βλαντιμίρ εμφανίζεται ως ένα νέο πανρωσικό κέντρο.
Σύμφωνα με τον σοβιετικό και ρώσο μελετητή Β. Α. Ριμπάκοφ, η συλλογή χρονικών του Βλαντιμίρ «αντανακλούσε τον καλλιτεχνική πολιτισμό της Ρωσίας κατά τη διάρκεια αρκετών αιώνων».

Ο Βσέβολοντ Γ΄ συνέχισε τις παραδόσεις κνιαζ του Κιέβου όπως ο Βλαδίμηρος Α΄ του Κιέβου και ο Γιαροσλάβ Α΄ ο Σοφός, των οποίων τα ονόματα συνδέονται με το εκχριστιανισμό των Ρως και την ακμή της Ρωσίας του Κιέβου καθώς και τη "γνωριμία" της αρχαίας Ρωσίας με τον βυζαντινό πολιτισμό.

Τα μνημεία από λευκή πέτρα του Πριγκιπάτου του Βλαντιμίρ περιλαμβάνονται στον Κατάλογο Παγκόσμιας Κληρονομιάς της UNESCO ως "αριστουργήματα ανθρώπινης ιδιοφυΐας".

## Παραπομπές


## Πηγές
* 
* 
* 
* 
* 
* *Кучкин, Владимир Андреевич* Формирование государственной территории Северо-Восточной Руси в X—XIV вв. / отв. ред. Рыбаков, Борис Александрович. — М.: Наука, 1984. — 353 с.
* *Кучкин, Владимир Андреевич* Владимирское княжество в послемонгольское время // Древняя Русь. Вопросы медиевистики. — 2022. — № 2 (88).
* 
* 
* 
* 
* 
* 
* 
* 
* 
* 
* *Валерий Михайлович Анисимов.* История и архитектура древнего суздальского кремлёвского собора: Супплемент Материалы по истории Владимирской губернии (Том 9).
* *Герман Юрьевич Филипповский.* Столетие дерзаний: Владимирская Русь в литературе XII в.
* *Святослав Галанов.* Святая Русь. История русской нации
* *Воронин, Николай Николаевич* Владимир, Боголюбово, Суздаль, Юрьев-Польской. Книга-спутник по древним городам Владимирской земли. М., «Искусство», 1967.

Κατηγορία:Ιστορία της Ρωσίας
Κατηγορία:Πρώην σλαβικά κράτη
Κατηγορία:Μεσαιωνική ιστορία της Ρωσίας
Κατηγορία:Ρως του Κιέβου